**รายงานผลการดำเนินงาน  
ปีงบประมาณ พ.ศ.2558**

**วิสัยทัศน์   
 “ยึดมั่นคุณธรรม ทำเมืองให้น่าอยู่ มุ่งเน้นพัฒนา สู่สังคมแห่งความสุข   
 มีคุณภาพและมั่นคง นำพาการท่องเที่ยวสู่ความเป็นเลิศ”**

## พันธกิจ

1. สร้างสังคมเป็นธรรมและเป็นสังคมที่มีคุณภาพ
2. พัฒนาระบบโครงสร้างพื้นฐานอย่างทั่วถึง
3. บริหารจัดการทรัพยากรธรรมชาติและสิ่งแวดล้อมอย่างยั่งยืน
4. พัฒนาแหล่งท่องเที่ยวให้มีศักยภาพสู่ความเป็นเลิศ
5. การบริหารจัดการหลักการบริหารกิจการบ้านเมืองที่ดี

## เป้าหมาย

1. เพื่อพัฒนาโครงสร้างพื้นฐานอย่างทั่วถึง ได้แก่ ไฟฟ้า ประปา และถนน
2. เพื่อพัฒนาด้านการศึกษา กีฬา ศาสนา ขนบธรรมเนียมประเพณี และวัฒนธรรม
3. สร้างเศรษฐกิจฐานรากให้เข้มแข็งและมั่นคง
4. เพื่อบริหารจัดการทรัพยากรธรรมชาติและสิ่งแวดล้อมอย่างยั่งยืน และเป็นระบบ
5. เพื่อพัฒนาสังคมให้เป็นเมืองแห่งคนดีและที่น่าอยู่
6. เพื่อพัฒนาแหล่งท่องเที่ยวอย่างเป็นระบบและการบริการให้มีคุณภาพและปลอดภัยก้าวสู่ประชาคมอาเซียน

**ยุทธศาสตร์การพัฒนาและแนวทางการพัฒนาจากแผนยุทธศาสตร์การพัฒนา   
ยุทธศาสตร์ที่ 1 ด้านโครงสร้างพื้นฐาน**แนวทางการพัฒนา   
 1. การพัฒนา ก่อสร้าง ปรับปรุงบำรุงรักษาถนนสะพาน ทางเท้า และคูระบายน้ำ 2. การพัฒนาระบบจราจร3. การพัฒนาขยายเขตไฟฟ้า/ประปา4. การพัฒนาป้องกันและแก้ไขปัญหาภัยแล้ง และพัฒนาแหล่งน้ำดิบแห่งน้ำธรรมชาติสำรองทั้งใน  
 ระยะสั้นและระยะยาว  
 5. การพัฒนาและป้องกันปัญหาน้ำท่วมขัง และสาธารณะประโยชน์อื่นๆ

**ยุทธศาสตร์ที่ 2 ด้านการศึกษา กีฬา ศาสนา ขนบธรรมเนียมประเพณี และศิลปวัฒนธรรม**  
แนวทางการพัฒนา   
 1. การพัฒนาสนับสนุนกระบวนการเพิ่มศักยภาพทางการศึกษา สร้างแหล่งเรียนรู้ การรับรู้ข้อมูล  
 ข่าวสารให้แก่ประชาชน

2. ทำนุ บำรุง ส่งเสริมกิจกรรมทางด้านศาสนา  
 3. ส่งเสริม อนุรักษ์ ศิลปวัฒนธรรม ขนบธรรมเนียมประเพณี ปราชญ์ชาวบ้านและภูมิปัญญาท้องถิ่น   
 4. ส่งเสริมกิจกรรมด้านการกีฬา

**ยุทธศาสตร์ที่ 3 ด้านทรัพยากรธรรมชาติและสิ่งแวดล้อม**แนวทางการพัฒนา1. การพัฒนาสร้างจิตสำนึกและความตระหนักในการอนุรักษ์ทรัพยากรธรรมชาติและจัดการสิ่งแวดล้อม  
 2. การพัฒนาจัดการระบบกำจัดขยะและบำบัดของเสีย  
 3. การพัฒนาป้องกันทรัพยากรชายฝั่งและในทะเลอย่างยั่งยืน  
 4. การบริหารจัดการการใช้ทรัพยากรธรรมชาติให้มีมูลค่าเพิ่ม

**ยุทธศาสตร์ที่ 4 ด้านเศรษฐกิจและสังคม**แนวทางการพัฒนา1. การพัฒนาการส่งเสริมอาชีพและสร้างความเข้มแข็งของชุมชน2. การถ่ายทอดเทคโนโลยีการส่งเสริมอาชีพ  
 3. การพัฒนาส่งเสริมเศรษฐกิจตามแนวปรัชญาเศรษฐกิจพอเพียง   
 4. การพัฒนาด้านสวัสดิการสังคม  
 5. การพัฒนาด้านการส่งเสริมประชาธิปไตยความเสมอภาคและสิทธิเสรีภาพและความเป็นธรรม  
 6. การพัฒนาด้านการป้องกันและบรรเทาสาธารณภัย   
 7. การพัฒนาด้านการรักษาความสงบเรียบร้อยและสร้างความเข้มแข็งของชุมชน  
 8. การพัฒนาสังคมให้เป็นสังคมแห่งความสุขสังคมมีคุณธรรมและสังคมเข้มแข็ง

**ยุทธศาสตร์ที่ 5 ด้านบริหารจัดการองค์กรที่ดี** แนวทางการพัฒนา  
 1. พัฒนาศักยภาพบุคลากรองค์กรปกครองส่วนท้องถิ่น  
 2. พัฒนาองค์กรปกครองส่วนท้องถิ่นให้เป็นองค์กรที่มีขีดสมรรถนะสูงมุ่งเน้นสู่ความเป็นเลิศ

**ยุทธศาสตร์ที่ 6 ด้านการพัฒนาบริหารจัดการการท่องเที่ยว**   
แนวทางการพัฒนา1. การพัฒนาและส่งเสริมการท่องเที่ยวอย่างยั่งยืน

**ยุทธศาสตร์ที่ 7 การพัฒนาด้านการป้องกันและแก้ไขปัญหายาเสพติดและส่งเสริมสุขภาพชุมชน**  
แนวทางการพัฒนา  
 1. ส่งเสริมและสนับสนุน การมีส่วนร่วมของพลังมวลชนในการป้องกันปัญหายาเสพติด  
 2. ส่งเสริมสนับสนุนการบำบัดรักษา ฟื้นฟูผู้ติดยาเสพติด  
 3. ส่งเสริมสุขภาพชุมชน  
 4. ป้องกันรักษาและระงับโรคติดต่อ  
 5. เพิ่มศักยภาพการบริการด้านสาธารณสุข

**การวางแผนพัฒนา**

เทศบาลตำบลเพชรพะงัน ได้ทำแผนยุทธศาสตร์การพัฒนาและแผนพัฒนาสามปี (พ.ศ.2558- 2560)   
ตามกระบวนการที่บัญญัติไว้ในระเบียบกระทรวงมหาดไทยว่าด้วยการจัดทำแผนพัฒนาองค์กรปกครองส่วนท้องถิ่น พ.ศ.2548 โดยผ่านการมีส่วนร่วมของประชาชน เช่น การจัดเวทีประชาคม การประชุมคณะกรรมการชุมชน   
เพื่อรับฟังปัญหาและความต้องการที่แท้จริงของประชาชนในพื้นที่ก่อนนำมาจัดทำโครงการพัฒนา แล้วนำบรรจุไว้ในแผนพัฒนาสามปี

เทศบาลตำบลเพชรพะงัน ได้ประกาศใช้แผนพัฒนาสามปี (2558 – 2560) เมื่อวันที่ 30 มิถุนายน 2557 และเพิ่มเติม หรือเปลี่ยนแปลงแผนพัฒนาสามปี (พ.ศ.2558-2560) ฉบับที่ 1/2558 รวมโครงการทั้งสิ้น 376 โครงการ จำนวนงบประมาณทั้งสิ้น 356,881,720 บาท สามารถจำแนกตามยุทธศาสตร์ ได้ดังนี้

|  |  |  |
| --- | --- | --- |
| **ยุทธศาสตร์** | **โครงการ** | **งบประมาณ  (ล้านบาท)** |
| ด้านโครงสร้างพื้นฐาน | 74 | 238,157,000 |
| ด้านการศึกษา กีฬา ศาสนา ขนบธรรม เนียมประเพณี และศิลปวัฒนธรรม | 79 | 19,940,980 |
| ด้านทรัพยากรธรรมชาติและสิ่งแวดล้อม | 24 | 17,605,400 |
| ด้านเศรษฐกิจและสังคม | 53 | 16,969,640 |
| ด้านบริหารจัดการองค์กรที่ดี | 45 | 46,193,700 |
| ด้านการบริหารจัดการการท่องเที่ยว | 10 | 9,950,000 |
| ด้านการป้องกันและแก้ไขปัญหา ยาเสพติดและส่งเสริมสุขภาพชุมชน | 91 | 8,065,000 |
| **รวม** | **376** | **356,881,720** |

**แผนภูมิวงกลม แสดงโครงการตามแผนพัฒนาสามปี (พ.ศ.2558 – 2560) ของเทศบาลตำบลเพชรพะงัน**

**การจัดทำงบประมาณ**

ผู้บริหารเทศบาลตำบลเพชรพะงัน ได้ประกาศใช้เทศบัญญัติงบประมาณ เมื่อวันที่ 22 ตุลาคม 2557   
โดยมีโครงการที่บรรจุในเทศบัญญัติงบประมาณ จำนวน 46 โครงการ ตามเทศบัญญัติงบประมาณ จำนวนเงิน 19,380,060 ล้านบาท สามารถจำแนกตามยุทธศาสตร์ ได้ดังนี้

|  |  |  |  |
| --- | --- | --- | --- |
| **ยุทธศาสตร์** | **โครงการ** | **งบประมาณ (ล้านบาท)** | **หมายเหตุ** |
| ด้านโครงสร้างพื้นฐาน | 5 | 5,672,000 | เอกสารหน้า 7,11 |
| ด้านการศึกษา กีฬา ศาสนา ขนบธรรม เนียมประเพณี และศิลปวัฒนธรรม | 14 | 5,413,660 | เอกสารหน้า 7,12,13 |
| ด้านทรัพยากรธรรมชาติและสิ่งแวดล้อม | 4 | 4,811,800 | เอกสารหน้า 8 |
| ด้านเศรษฐกิจและสังคม | 6 | 411,000 | เอกสารหน้า 8,12,13 |
| ด้านบริหารจัดการองค์กรที่ดี | 10 | 2,786,600 | เอกสารหน้า 9 |
| ด้านการบริหารจัดการการท่องเที่ยว | 0 | 0 |  |
| ด้านการป้องกันและแก้ไขปัญหา ยาเสพติดและส่งเสริมสุขภาพชุมชน | 7 | 285,000 | เอกสารหน้า 10,14 |
| **รวม** | **46** | **19,380,060** |  |

**แผนภูมิวงกลม แสดงโครงการตามเทศบัญญัติงบประมาณรายจ่าย ประจำปีงบประมาณ พ.ศ.2558**

**การใช้จ่ายงบประมาณ**

เทศบาลตำบลเพชรพะงัน มีการใช้จ่ายงบประมาณในการดำเนินโครงการตามเทศบัญญัติงบประมาณ โดย  
ได้มีการก่อหนี้ผูกพัน/ลงนามในสัญญา/จัดซื้อจัดจ้างแล้วเสร็จ รวม 29 โครงการ จำนวนเงิน 13,731,287.98 ล้านบาท มีการเบิกจ่ายเงินแล้วเสร็จ จำนวน 29 โครงการ จำนวนเงิน 13,731,287.98 ล้านบาท สามารถ  
จำแนกตามยุทธศาสตร์ ได้ดังนี้

|  |  |  |  |
| --- | --- | --- | --- |
| **ยุทธศาสตร์** | **โครงการ** | **งบประมาณ**  **(ล้านบาท)** | **หมายเหตุ** |
| ด้านโครงสร้างพื้นฐาน | 2 | 2,118,000.00 | เอกสารหน้า 7,11 |
| ด้านการศึกษา กีฬา ศาสนา ขนบ ธรรมเนียมประเพณี และศิลปวัฒนธรรม | 9 | 3,593,459.30 | เอกสารหน้า 7,12,13 |
| ด้านทรัพยากรธรรมชาติและสิ่งแวดล้อม | 3 | 5,725,727.78 | เอกสารหน้า 8 |
| ด้านเศรษฐกิจและสังคม | 5 | 188,188.00 | เอกสารหน้า 8,12,13 |
| ด้านบริหารจัดการองค์กรที่ดี | 6 | 2,000,912.90 | เอกสารหน้า 9 |
| ด้านการบริหารจัดการการท่องเที่ยว | 0 | 0 |  |
| ด้านการป้องกันและแก้ไขปัญหา ยาเสพติดและส่งเสริมสุขภาพชุมชน | 4 | 105,000 | เอกสารหน้า 14 |
| **รวม** | **29** | **13,731,287.98** |  |

**แผนภูมิวงกลม แสดงงบประมาณที่จ่ายจริงตามเทศบัญญัติรายจ่ายประจำปี พ.ศ.2558**

**งบประมาณที่จ่ายจริงตามเทศบัญญัติงบประมาณรายจ่าย ประจำปี พ.ศ.2558**

นอกจากเทศบาลตำบลเพชรพะงัน จะดำเนินการโครงการตามเทศบัญญัติงบประมาณรายจ่าย   
ประจำปีงบประมาณ พ.ศ.2558 แล้ว ยังมีโครงการเงินอุดหนุนเฉพาะกิจ จำนวน 5 โครงการ และโครงการเงินอุดหนุนทั่วไป ตามยุทธศาสตร์พัฒนาประเทศ 1 โครงการ  
**สรุปภาพรวม** เทศบาลตำบลเพชรพะงัน มีการใช้จ่ายงบประมาณในการดำเนินโครงการประจำปีงบประมาณ   
 พ.ศ.2558 ทั้งสิ้น 35 โครงการ เป็นเงิน 22,425,307.98 บาท แบ่งได้ดังนี้

|  |  |  |  |
| --- | --- | --- | --- |
| **โครงการ** | **จำนวน** | **จำนวนเงิน (บาท)** | **คิดเป็นร้อยละ** |
| โครงการตามเทศบัญญัติ | 29 | 13,371,287.98 | 59.63 |
| โครงการที่จ่ายจากเงินอุดหนุนเฉพาะกิจ | 5 | 8,029,020 | 35.80 |
| โครงการเงินอุดหนุนทั่วไป  ตามยุทธศาสตร์พัฒนาประเทศ | 1 | 1,025,000 | 4.57 |

**แผนภูมิวงกลม แสดงผลการสรุปโครงการปีงบประมาณ พ.ศ.2558 ของเทศบาลตำบลเพชรพะงัน**